Nacionalinė sostinės teritorija (Papua Naujoji Gvinėja)
Nacionalinė sostinės teritorija (angl. National Capital District) – urbanizuota Papua Naujosios Gvinėjos sostinės Port Morsbio ir jo priemiesčių teritorija Papua pusiasalyje. Be Port Morsbio, į šią teritoriją įeina Kokio, Konebodu, Niutauno, Badilio, Gabuto, Kilos, Matirogo, Frymailo, Kaugerio, Sabamos, Chocholos, Korobozeos, Chocholos–Norto, Gordons–Norto, Erimos, Vaiganio, Moratos, Saragos ir Gerechu kaimai. Taip pat čia yra didžiausias šalies kaimas – Chanuabadas. Teritorijos plotas – 240 km², o gyventojų skaičius – 364 125 (2011 m.). Tai yra tankiausiai apgyvendinta teritorija šalyje. Dėl didelio nelegalių gyventojų skaičiaus, teritorijoje yra gana daug nusikaltimų, policijos korupcijos lygis gana aukštas. Gausu lūšnų.